text: বাংলাদেশের প্রস্তুতি ম্যাচ ড্র | DeshNews24.com
  You Are Here: Home » খেলাধূলা » বাংলাদেশের প্রস্তুতি ম্যাচ ড্র
  ডেস্ক রিপোর্ট: ৭ উইকেটে ৩০৬ রানে প্রথম ইনিংস ঘোষণা করেছিল বাংলাদেশ। জবাবে ৭ রানের লিড নিয়ে প্রথম ইনিংস ঘোষণা করে ক্রিকেট দক্ষিণ আফ্রিকা একাদশ। ৮ উইকেটে তারা করে ৩১৩ রান। কিন্তু দ্বিতীয়বার ব্যাটিং প্রস্তুতিতে নেমে ভালো কিছু করতে পারেনি বাংলাদেশ। ইমরুল কায়েস ও সাব্বির রহমানের হাফসেঞ্চুরি বাদে আর কোনও ব্যাটসম্যান নিজেদের মেলে ধরতে পারেনি। ৯ উইকেটে ২৩৫ রানে দ্বিতীয় ইনিংস ঘোষণা করে সফরকারীরা। ২২৮ রানের লিড পায় বাংলাদেশ। কিন্তু শেষদিনের শেষ সেশনে দ্বিতীয় ইনিংসে আর ব্যাট করতে নামেনি স্বাগতিকরা। ম্যাচ হয়েছে ড্র।
  তামিম ইকবাল বা সৌম্য সরকার কেউ ব্যাট করতে নামেননি। কোনও উইকেট না হারিয়ে দলীয় ৬ রানে শনিবারের খেলা শুরু করে বাংলাদেশ। ইমরুল কায়েসের সঙ্গে উদ্বোধনী জুটিতে নামা লিটন দাস দিনের তৃতীয় ওভারে আউট হন। মাত্র ২ রানে টিলাদি বোকাকোর শিকার হন তিনি। ৫১ রানের ইনিংস খেলে আউট হন ইমরুল। মুমিনুল হকের সঙ্গে ৭১ রানের জুটি ছিল তার।